Hyvät katsojat! Luoja on suunnitellut meille -
ihmeellisen ruoansulatusjärjestelmän, josta puhumme tässä sarjassa.
Meidän Luojamme on varsinainen nero suunnittelussa.
Ihmisen ruoansulatusjärjestelmä on ikään kuin metrejä pitkä putki, -
joka kulkee ihmisen läpi. Ruoka pudotetaan ulkopuolelta putkeen.
Putkessa otetaan talteen kaikki tarvittava.
Tarpeeton menee putken toisesta päästä ulos.
Luoja on suunnitellut monia nerokkaita ruoansulatusjärjestelmiä.
Esim. puuta syövällä termiitillä on vain 1 mm:n mittainen suoli.
Meillähän se on monta metriä.
Ajattele, että siihen millimetriin on mahdutettu -
kokonainen 3-osainen tehdaslaitos.
1. osassa pyöritellään puun kuituja.
2. osassa, joka on yhtä monimutkainen kuin sellutehdas, -
laitetaan entsyymejä, säädellään happamuutta, -
irrotellaan sieltä tarvittavia rasvoja ja hiilihydraatteja.
3. tehtaassa laitetaan bakteerit töihin ja sulatetaan loppu.
Luonnossa nähdään siis Luojan hyvin hyvin nerokas suunnittelu.
Kun ajattelemmekin ruokaa, meillä on vesi kielellä.
Olisi hyvä ajatella ja tuoksutella ruokaa 20-30 min. ennen syöntiä.
Se käynnistää ruoansulatus- järjestelmän.
Tulee happoja vatsaan valmiiksi odottamaan.
Kun saamme herkullista ruokaa suuhumme, -
4 tai mahdollisesti 5 vastaan- ottimen avulla arvioidaan maku.
Ajattele, että näitä eri aistimuksia yhdistelemällä -
aivot pystyvät erottelemaan toisistaan jopa 10 000 eri makua.
Joku maistuu hyvältä tai huonolta, joku vaaralliselta, joku homeelta.
Tähän maiskutteluun ottaa osaa myös hajuaisti.
Meillä on oikeastaan hämmästyttävän hyvä hajuaisti.
Ihan viime vuosiin asti luultiin, että hajuaisti pystyy aistimaan -
vain n. 10 000 hajua. Tutkimukset ovat nyt osoittaneet sen myytiksi.
Itse asiassa ihminen pystyy haistamaan miljoona eri tuoksua -
ja ne yhdistetään ruoan maistamiseen.
Pystymme tähän ja sen lisäksi pystymme muistamaan makuja.
Jos olet mummolassa saanut lapsena herkullista pannukakkua, hilloa -
ja kermavaahtoa, niin heti muistat mummolan, kun taas maistat sitä.
Puhumattakaan muistoja tuovasta ruoan tuoksusta.
Näin ihmeellisesti Jumala on meidät suunnitellut.
Syötäessä on hyvä pureskella ruoka hyvin, -
koska sylkirauhaset erittävät amylaasia.
Ruoansulatus alkaa jo suussa. Sitten ruoka nielaistaan -
ja menee vatsalaukkuun, missä hapot odottavat valmiina, -
jos ruokailuun on valmistauduttu.
On aika mielenkiintoista, että kun nielet ruoan, -
niin ateistit ovat arvostelleet Jumalan huonoa suunnittelua.
Ihminen voi näet tukehtua ruokaan, jos se syö puhuessaan.
Ei se niin yksinkertaista ole. Puhe täytyy voida yhdistää syömiseen.
Muuten esim. laulaminen ei onnistuisi.
Ateistien mukaan he olisivat suun- nitelleet ihmiselle kaksi suuta.
Alemmalla voisi syödä mussuttaa ja ylemmällä samalla puhua pälpättää.
Se olisi hölmönnäköistä eikä toimisi -
ja esim. laulamisessa loppuisi ilma kesken.
Puhe on hyvin monimutkainen asia.
Kun puhun sekunnin, niin käytän 225 lihasta.
Muodostan vokaaleja 17 kielilihaksen avulla.
Nämä on siis kaikki välttämätöntä kytkeä yhteen.
Kiinnostavaa on, että hapot odot- tavat vatsalaukussa ruoan tuloa.
Vatsa erittää huomattavan hapanta nestettä, -
jotta proteiinit (valkuaisaineet) voisivat sulaa.
Neste on niin vahvaa, että tiputettuna pöydälle se tekisi reiän.
Luoja on suunnitellut tämän niin, -
että Hän on laittanut vatsan limakalvolle rauhasia.
Nämä erittävät suojakalvon -
ja mahdollistavat valkuaisaineiden sulamisen.
Kun tämä on tapahtunut, -
ruokaa ruiskutetaan vatsalaukusta pienin annoksin pohjukaissuoleen, -
missä hyvin hyvin happamasta siirrytään emäksiseen ympäristöön.
Siellä on monen metrin mittainen ohutsuoli pinnoitettu nukalla, -
joka tekee pinta-alan valtavan suureksi, -
jotta voitaisiin kaikki ravinto- aineet poimia siitä talteen.
Ohutsuolessa alkaa jännittävä näytelmä.
Haima erittää entsyymejä, joilla muita ruoka-aineita pilkotaan.
Sappirakko tyhjenee, jos söit paljon rasvaa.
Se auttaa rasvan talteenottamiseen.
Järjestelmän verenkierto on hämmästyttävä.
Siellä on 3 päällekkäistä nestekiertoa.
Valtimo-laskimo -järjestelmä, joka huolehtii kudosten hyvinvoinnista.
Porttilaskimojärjestelmä, joka kerää ruoat maksaan -
pilkottavaksi sopiviksi paketeiksi, jotta solun energiatehtaat voivat -
pyörintädynamomoottoreilla tehdä energiaa elämiseemme.
Rasvat otetaan talteen imusuoni- eli lymfajärjestelmän kautta, -
joka kierrättää ne verenkiertoon.
Jos olet syönyt rasvaisen aterian, rasvaa on aika paljon.
Sitä tarvitaan, mutta kannattaa syödä sitä harkitusti.
Jos aterian jälkeinen verinäyte pannaan sentrifuugiin -
ja pyöräytetään rasva pinnalle, niin kyllä se aikamoista mömmöä on.
Veressä sitä kuljetetaan mielenkiintoisissa paketeissa, -
hyvän- ja pahanlaatuisissa kolesterolipaketeissa -
ja triglyserideissä. On hyvin jännittävää todella, -
että jokaiselle ravintoaineelle on räätälöity -
ihan oma talteenottojärjestelmä, jota myös säädellään.
Joistakin ravintoaineista otetaan talteen vain tarvittava.
Loppu pistetään läpi paksusuoleen, -
missä tapahtuu nesteiden tasapainotus ja talteenotto.
Järjestelmä on kerta kaikkiaan hämmästyttävän nerokas.
Ei voi mitenkään kuvitella sen kehittyneen vaihe vaiheelta -
miljoonina vuosina. Se toimii kaikki-tai-ei-mitään -systeeminä.
Kaiken pitää toimia. Pienenkin yksityiskohdan puute aiheuttaa -
elämän loppumisen. Tähän palataan ja ensi jaksossa lisää aiheesta.
On aika hämmästyttävää, että vielä vuonna 2015 akateeminen maailma -
uskoo, että tällaiset järjestelmät voisivat kehittyä -
pienin askelin sattumanvaraisten painovirheiden ja luonnon avulla -
vähitellen miljoonien vuosien aikana.
Tämähän on täysin vanhentunutta tietoa.
Aika mainiota on, että itse asiassa tänään -
siis 8.10.2015, kun ohjelmaa nauhoitamme, -
niin aamun lehdessä oli tämä uutinen.
Nobel-palkinto on myönnetty 3 tutkijalle.
Se on siksi mielenkiintoista, että heidän Nobelin arvoinen -
tutkimustuloksensa on ensimmäinen selkeä Nobel-tutkimus, -
joka kumoaa kerta heitolla kehitysopin tai evoluutioteorian.
Voi tosin olla, että akatemialta ja yliopistomaailmalta menee -
parikymmentä vuotta, ennen kuin he huomaavat, mitä tapahtui.
Tutkimustulos on erittäin mielen- kiintoinen, koska se osoittaa, -
että esim. ihminen...
Mehän kakki olemme olleet yhden hedelmöittyneen munasolun kokoisia.
Siitä kehittyi alkio, sikiö ja sinne esim. mutkikas ruoansulatus.
Ihminen ei pystyisi edes muuttumaan -
hedelmöittyneestä vanhempien munasolusta alkioksi, -
jos soluissa ei olisi korjaus- järjestelmää.
Sen nämä 3 tutkijaa löysivät ja saivat siitä Nobel-palkinnon.
Kun solut jakautuvat, niin solun tiedostoa kopioidaan -
hirveällä vauhdilla 12 erityiskopiointikoneen avulla.
Ne kopioivat kirjainjono DNA:ta kirjain kirjaimelta.
Kopiointi on tosi vauhdikasta. Jos joku pystyisi kopioimaan -
1 000 Raamattua/tunti kirjain kirjaimelta, se kuvaa sitä nopeutta.
Virheitä tapahtuu, jopa miljoona virhettä/solun jakautuminen.
Elämä loppuisi siis jo siinä, -
kun mennään hedelmöittyneestä munasolusta alkioon, -
ellei siellä olisi Luojan laittamaa korjausjärjestelmää.
Se skannaa, seuraa kopiointia koko ajan.
Jos siellä on virhe, se kutsuu korjauskoneet paikalle.
Ne poistavat viallisen kohdan ja paikkaavat sen.
Pelkästään tämä mielenkiintoinen, 3 Nobelin arvoinen tutkimustulos -
osoittaa aivan kiistattomasti tämän: -
Luoja on tämän ihmeellisen solun, luomakunnan -
ja myös ruoansulatusjärjestelmän takana.
Solu kopioitaessa tuhoaisi itsensä kopiointivirheisiin, -
ellei sinne olisi asennettu tätä nerokasta kopiointijärjestelmää.
Tämä on hämmästyttävä asia.
On jännittävää nähdä, miten kauan kestää, -
ennen kuin akateeminen maailma tajuaa tämän: -
jos meillä on alkusolu, kopiointijärjestelmä vaaditaan -
hyvin nopeasti eli heti kättelyssä.
Alkusolusta polveutuminen on siis nykytiedon mukaan kumoutunut.
Jos meillä olisi alkusolu ilman skanneria, -
nerokasta monien nanokoneiden, pienten entsyymien -
kopiointi-/korjausjärjestelmää, elämä loppuisi siihen.
Ei se solu mitään tuottaisi, koska tieto sieltä häviäisi.
Elämme erittäin jännittäviä aikoja.
Mitä enemmän tutkimme luomakuntaa -
sitä ilmeisemmäksi Jumalan nerokas suunnittelu tulee.
Olen erittäin kiitollinen TV7:lle siitä, -
että täällä tehdään tällaisia lääkäri-/tietosarjoja, -
joissa otetaan huomioon Jumalan nerokas suunnittelu -
ja annetaan siitä Jumalalle kunnia.
Yleensä kaikissa tällaisissa median tieto-ohjelmissa -
annetaan kunnia joko sattumalle eli kehitysopille -
tai sanotaan Luontoäidin antaneen meille tämmöisen järjestelmän.
Työnnetään siis Jumala syrjään eikä anneta Hänelle kunniaa.
Luomakunnassa on siis monenlaisia ruoansulatusjärjestelmiä.
Ihminenhän oli aikanaan Raamatun mukaan paratiisissa.
Siellä syötiin kasviksia.
Lihaa ei syöty. Kuolemaa ei ollut. Mitä se tarkoittaa?
Se tarkoittaa sitä, että ihmiset söivät kasviksia -
ja heidän tilanteensa oli se, että he olivat kuolemattomia.
Nerokas suunnittelu näkyy siinä, että pelkillä kasviksilla voi elää.
Itse asiassa kasvissyönnillä pärjää ihan hyvin, -
koska kasviksissa on myös proteiinia. Monet sanovat, -
ettei kasveilla voi elää, kun pitää saada proteiinia.
Ei se niin ole. Siellä on paljon proteiinia.
Kasvissyönti on sinänsä ihan terveellistä. Itse syön kaikkea, -
mutta kasvissyöjät näyttäisivät pysyvän terveempinä -
elävän kauemmin ja heillä olisi vähemmän muistihäiriöitä.
Tältä se vaikuttaisi, mutta syö rauhassa kaikkea, -
kunhan syöt järkevästi ja kohtuullisesti.
Voimme siis aivan hyvin pärjätä kasviksilla.
Vedenpaisumuksen jälkeen olosuhteet muuttuivat hyvin tylyiksi.
Ihminen olisi todennäköisesti kuollut nälkään, -
koska niissä olosuhteissa oli pakko syödä lihaa.
Jumala antoi siihen luvan ja liha on tietysti ihan hyvää ravintoa.
Usein on sanottu, että Raamattu ei ole totta, -
koska jotkut eläimet tarvitsevat välttämättä lihaa ravinnokseen.
No, sitten voisi kysyä: millä perusteella?
Kyllähän lehmäkin tavallaan on lihansyöjä.
Vaikka se syö ruohoa, sen suolis- tossa olevat bakteerit muuttavat -
sen niin, että se voi käyttää sen hyväkseen, kuten termiitissä.
Ja onhan meillä kasvissyöjä- leijonia.
USA:ssa oli leijona, joka sai salaattia eikä enää syönyt muuta.
Meillä on hedelmäsyöjälepakkoja jne.
Tietysti on turha lähteä näistä saivartelemaan, -
mutta riittävästi ravintoaineita toki kasviksissakin on.
Ei näillä väitteillä siis Raamattua kumota.
Katsotaan tästä aihepiiristä joitakin esimerkkejä, -
jotka tuovat Luojan mielenkiin- toista ruonsulatusjärjestelmää -
enemmän ymmärrettäväksi.
Tässä vaiheessa voi myös sanoa sen, -
että ateistit ja kehitysopin kannattajat sanovat usein, -
että ruoansulatusjärjestelmässämme on tarpeettomia jäänteitä.
Ne ovat ikään kuin muistona jostain menneisyydestä (esim. umpilisäke).
Nämä väitteet ovat osoittautuneet täysin perättömiksi -
ja ne johtuvat tietämättömyydestä. Umpilisäke on erittäin tärkeä -
immunologinen elin, jota meidän immuunijärjestelmämme tarvitsee.
Lisäksi umpilisäkkeeseen on varastoitu varabakteerit.
Jos jonkin tulehdustaudin tai antibioottikuurin sivuvaikutuksena -
omat bakteerimme katoaisivat, oli- simme pulassa ilman umpilisäkettä.
Se pruittaisi sinne uudet bakteerit, -
meidän ystävälliset omat vanhat bakteerimme tilalle.
Leikkauksien yhteydessä on käynyt ilmi...
Itsekin olin 70-luvulla kirurgina jonkin aikaa.
Vatsaleikkauksia tehtäessä poistettiin siinä ohessa -
viaton umpilisäke. Tätä ei enää tehdä, koska sen rooli tiedetään.
Jos umpilisäke on poistettu, on 6-kertainen riski sairastua -
tiettyihin suolistotulehduksiin, esim. antibiottikuurin -
aiheuttamaan Clostridium difficile -bakteerin ripuliin.
Tiedämme oikeastaan todella vähän kavereistamme -
suolisto- ja ihobakteereista ja viruksista.
Vaikka olisit käynyt aamulla suihkussa, -
niin sinussa on silti 10 kertaa enemmän bakteerisoluja -
ja 100 kertaa enemmän viruksia, kuin mitä sinulla on omia soluja.
Näiden tutkimusta on paljon laiminlyöty.
Ei ole niin jännää ja hienoa tutkia suolen sisältöä.
Mieluummin tutkitaan sydäntä tai jotain muuta hienompaa.
Suolen sisällön tutkimus on pahasti laiminlyöty ja nyt asiaa korjataan.
Tämä onkin erittäin tärkeää. Monen sairauden ja vaivan alku voi olla -
oman bakteerikuntasi ongelmissa.
Huomaa, että omat bakteerisi ovat tavallaan kavereitasi.
Ilman niitä elämä olisi vaikeaa.
Omat suolistobakteerisi tuottavat esim. tiettyjä vitamiineja, -
auttavat sinua monissa asioissa. Kaikkia emme vielä tunnekaan.
Äskettäin havaittiin, -
miten omat bakteerit saattavat liittyä esim. ylipainoon.
Monet taistelevat ylipainon kanssa. On hyvin suuria vaikeuksia -
laihduttaa, hallita painoa ja paino tulee takaisin.
Missä vika oikein on? Siitä ei kaikkea tiedetä, -
mutta se tiedetään, että joillakin on ikään kuin puute -
tietyistä elimistön reseptoreista.
Se tarkoittaa sellaisia hormoni- vaikutuspisteitä.
He joutuvat syömään muita enemmän saadakseen ruoasta mielihyvän.
Tämä on mielenkiintoinen asia. Samoin se seikka, -
että kylläisyysrefleksi tulee vasta 15 min. sen jälkeen, -
kun olet tarttunut haarukkaan. Nopealla syöjällä on mahdollisuus -
syödä aivan liikaa ennen kylläisyysrefleksiä.
Tähän olen potilaille käyttänyt sellaista konstia, -
että syövät kuitua 20-30 min. ennen ateriaa, -
esim. apteekkikuituja nesteen kera: Vi-Sibliniä, Laxamucilia.
Silloin kylläisyysrefleksi on jo päällä, kun aloitat syönnin.
Ei tule syötyä niin paljon. Eräs mielenkiintoinen uutinen -
tuli ihan viime päivinä suoraan sanoen.
Jos ylipainoisilta otetaan suolistobakteereita -
ja siirretään niitä hiiriin. Mitä tapahtuu?
Hiiret lihovat. Emme vielä tiedä, mitä tämä tarkoittaa.
Siitä on erilaisia näkemyksiä, mutta näin tärkeältä vaikuttaa -
se yhteistoiminta, mitä meillä luomakunnan kanssa on.
Usein bakteereita vähätellään alkukantaisina, ei tärkeinä.
Niitä pidetään vihollisina ja ne pitäisi tuhota.
Pitäisi syödä mahdollisimman hygieenistä ruokaa jne. jne.
Ei se välttämättä näin ole, sillä tuore tutkimus bakteereista, -
joita meillä on joka paikassa...
Äidin istukassakin niitä on. Sekin on äskettäin havaittu.
Mitä ne siellä tekevät? Miksi eivät haittaa? Tai joskus kyllä.
Ei niistä paljoa tiedetä. Kertoo vain, miten vähän tiedetään.
Viime aikoina on selvinnyt jotain E-coli-bakteeristakin.
Se sisältää mahdollisesti koko perimässään...
E-coli-bakteeri kuljettaa mukanaan vain tietyn määrän geenejä, -
mutta loput ovat sen kavereilla. Ehkä E-coli-bakteerifilmillä -
- bakteerit eivät yksinään juuri pärjää, mutta muodostavat filmejä -
tällä E-coli-bakteerifilmillä voi olla jopa 45 000 geeniä.
Yli 2 kertaa enemmän kuin meillä ja näitä se jakaa kavereilleen, -
jotka tarvitsevat apua. Tämä on todella mielenkiintoinen asia.
Mitä se bakteerifilmi on? Se on sinulla suussasi joka ilta -
semmoinen ketto hampaiden päällä, jonka harjaat pois.
Aamuin illoin hampaat pitäisi harjata. Tähän voidaan vielä palata.
Bakteerien yksinkertaisuus ja alkukantaisuus ei siis ole totta.
Ne ovat tosi monimutkaisia kaverei- tamme, aineenvaihduntakoneita.
Niitä on kaikkialla luonnossa. Ne tarvitaan. Ilman ei olisi elämää.
Olemme siis äärettömän moni- mutkaisen luomakunnan osia.
Täällä kaikki on yhteistoiminnassa.
Joku voisi kysyä, mihin viruksia sitten tarvitaan?
Onko virukset keksitty, jotta lääkäreillä olisi töitä? Ei.
Viruksia tarvitaan taas pitämään bakteereita kurissa.
Jos viruksia ei olisi, -
niin kaikki vesistöt muuttuisivat lemuavaksi bakteerimassaksi.
Täällä tarvitsemme ehdottomasti viruksia, bakteereja, sieniä, -
ravintokasveja, jotka muuttavat -
vettä ja hiilidioksidia auringon energialla meille ravinnoksi.
Tarvitsemme myös kaikkea bakteeristoa, -
jotta luonnossa syntyvät tuotteet voitaisiin purkaa.
Jumala on todella ajatellut kaikkea.
Hän on luonut toimivan kokonaisuuden. Ja se toimii.
Jännittävää on, että Hän on ajatellut jätteittemmekin purkamisen.
Tietyt bakteerit pystyvät purkamaan -
esim. öljykatastrofista aiheutuneen öljysaasteen.
Jopa meressä kelluvia muovipussejakin puretaan.
Jumala on nero. Hän on luonut nerokkaat järjestelmät.
Hän on luonut nerokkaan ruoansula- tusjärjestelmän kaikille luoduille.
Se on tavallaan ulkopuolellamme oleva monen metrin putki, -
joka kulkee suusta alas. Putkeen heitetään ruoka.
Sieltä se imeytyy vähitellen ja otetaan tarvittava talteen.
Tästä lisää seuraavassa jaksossa.
Hyvät katsoja! Jos olet saanut hyötyä ja iloa näistä ohjelmista -
ja haluat jatkossakin tukea näiden tekemistä, -
voit soittaa numeroon 0600-10077.
Puhelun hinta on noin 10 euroa. Voit myös laittaa tukesi -
ruudussa näkyvään tilinumeroon.
Voit kohdentaa sen tähän ohjelmaan ruudussa näkyvällä viitteellä.
Kiitos, että olit mukana! Jumalan siunausta sinulle!
Tekstitys: Tuula-Riitta Virrankare